《送谢开之》
宋代·陈相

翩翩旌旆蔽长川，流目秋光重黯然。
老泪何曾向人落，离愁聊复为君先。
赤城旧欲谋三窟，白首还容受一廛。
岁晚田家足还往，只鸡斗酒得周旋。

作者简介：陈相（？～一一五四），合肥（今属安徽）人。高宗绍兴二十年（一一五○）为户部员外郎。二十一年，以驾部员外郎充贺金主生辰使。二十二年，试左司员外郎，权吏部侍郎。二十四年卒。